**לתת ולקבל כוחות - חשיפה לנושא (45 דק')**

מטרת הפעילות: חשיפה לנושא השנתי דרך תרגול של נתינה וקבלה של כוחות

ציוד: כל ציוד היצירה של שרביטים לפי הסרטון או לפי הדרך שבה תרצו להכינם.

נכין שרביטים. 20 דק'

סרטון הדגמה להכנת שרביטים.

"לתת ולקבל כוחות קסם". 15 דק'.

לכל שרביט הילדים יחליטו מהו הכוח המיוחד שהם רוצים שהשרביט שלהם תתן לאחרים. לפי תור הילדים

יעברו עם השרביט שלהם בין יתר ילדי הקבוצה ויעשו עליהם את הקסם שלהם עם השרביט כך שכולם נתנו

כוחות וכולם קיבלו.

נסכם 5 דק': היום הכנו שרביטי קסמים. כל אחד מכם נתן מכוחות השרביט שלו לאחרים וכל אחד קיבל

המון כוחות קסם מהשרביטים של חברי הקבוצה. איזה יופי כשיש לנו מה לתת ואיזה נעים זה כשיש מה

לקבל. במשך השנה אנחנו נגלה ביחד מה יש לכל אחד ואחת מכםן לתת ולקבל פה בקבוצה שלנו בבי

הנוער.

פעילות 2 - מרחב אישי

מטרת הפעילות: חשיפה לנושא השנתי דרך תרגול של מרחב אישי

ציוד: גירים

"ים יבשה" 7 דק' :

פעם אחת נשחק את המשחק רגיל (3-2 סיבובים), יש מעגל אחד משותף שהוא יבשה.

5 דק': פעם שניה נבקש מכל ילד.ה לצייר את היבשה שלה, את המעגל שמתאים לה, לגוף שלה, לגבול

שלה.

נשאל כל ילדה וילד האם בטוחה שזה המעגל הנכון לה שהכי מתאים לה. אולי היא רוצה להגדיל או להקטין

את המעגל שלה. ניתן הזדמנות לעשות התאמה נוספת.

5 דק': נשחק שוב את המשחק ים יבשה והפעם עם המעגלים שיצרו לעצמם.

7 דק': נשאל: איך היה לך נוח יותר? באיזה מעגל הרגשת טוב יותר? זה שאת קבעת לך או זה שקבענו

מראש?

מי מעדיפה מעגל רחב מאוד? מי מעדיפה מעגל מצומצם?

10 דק': לסמן את הגבול: נחלק לזוגות. כדאי שהמדריכים ידגימו קודם את התרגיל בעצמם, כך שההסבר

יהיה ברור.

ילד אחד נשאר במעגל שלו שצייר קודם. הילד השני עומד במרחק של 4 צעדים מהזוג שלו. כל פעם שניתן

סימן (מחיאת כף או שריקה למשל) הילד שמחוץ למעגל צריך להתקרב למעגל של זוגו אבל בלי לדבר. למי

שמעגל גם אסור לדבר והוא צריך לסמן בידיים כמה מותר לזוג שלו להתקרב למעגל.

נפסלים ומתחילים מנקודת ההתחלה מי שדיברו שמקום לסמן או מי שהתקדמו יותר ממה שסימנו להם.

אם יש זמן כדאי מאוד להחליף בין הזוגות וכל מי שלא היה במעגל עכשיו יהיה תורו.

נסכם: היום שיחקנו במעגלים ששומרים עלינו. לכל אחד ואחת יש את הגבול שלה סביב הגוף שלה. רק

אתם יכולים לקבוע מה הגבול שלכם. התפקיד של כולנו הוא לכבד את גבול הגוף של אחרים. לגבול הזה

קוראים מרחב אישי, והוא מאוד חשוב שנשמור עליו פה בקבוצה ובכלל בחיים.

**דגי משאלות (45 דק')**

מטרת הפעילות:

חשיפה לנושא השנתי דרך תרגול של נתינה אל מול מה רצון בקבלה

ציוד: סיפור הדייג ודג הזהב, חומרים ליצירת דגים עפ"י הסרטון או בדרך שתבחרו, שקית אטומה, פתקים.

הדייג ודג הזהב - 10 דק'

נקרא את הסיפור הדייג ודג הזהב. יש פה גירסה

נכין דגים. 10 דק'

סרטון הדגמה להכנת דגים

משאלות של דגים - 10 דק'

כל ילד יחליט מה המשאלה שהדג שלו ממלא (בדמיון). הקפידו לכתוב את שם הילד על הדג ובפתק ליד

תנו לילדים להכתיב לכם את המשאלה שהדג שלהם ימלא (לא לשכוח שם).

הגרלת דגי משאלה - 10 דק'

נאסוף את כל הדגים לשקית אטומה אחת וכל ילד יגריל דג אחד בתורו. הילד שיצר את הדג יגיד למי

שהגריל את הדג שלו איזו משאלה הוא קיבל מהדג. (לעזור להם עם הפתקים שכתבתם איתם קודם).

נסכם 5 דק': היום הכנו דגי משאלות. כל אחד מכם נתן משאלות לחברים וכל אחד קיבל דג שממלאה

משאלה. אף אחד לא בחר איזה משאלה יקבל אלא הכל היה עניין של מזל. הרבה פעמים בחיים אנחנו לא

יכולים לקבל בדיוק מה שנבקש אבל צריך לדעת להיות מרוצים ממה שכן מקבלים.

**הכרת תודה**

מטרת הפעילות: חשיפה לנושא השנתי בהתמקדות בהכרת תודה

השיר תודה, 7 דק':

משמיעים את השיר "תודה"

מקריאים את המילים של השיר בצורה ברורה אחרי שהקשבנו לו.

מסבירים: מי שמדבר בשיר אומר שיש לו הרבה דברים להגיד עליהם תודה בחיים.

תודה בתמונות, 10 דק':

פורסים במעגל (או מקרינים על הקיר) תמונות של דברים מתוך השיר שהדובר אומר עליהם תודה (למשל

תמונה של עיניים, תמונה של חברים, תמונה של שמים ועוד). אין צורך לשים תמונות שלא תואמות את

הגיל של הילדים. להסביר כל תמונה או לבקש מהילדים להסביר מה רואים בתמונה שהיה בשיר.

אחרי שהתייחסנו לכל התמונות, כל ילד.ה בוחרים דבר אחד שהם יכולים להגיד עליו תודה בחייהם על פי

התמונות בהשראת השיר או משהו שהם מרגישים שהם ברי מזל שיש להם אותו בחיים. כדאי לכתוב עבור

כל ילד וילדה על פתק את מה שבחרו להודות עליו.

שיתוף, 5 דק': אם הקבוצה מסוגלת נבקש לשתף מה בחרו ולמה.

יצירת תודה, 15 דק'

כל ילד יצרו בפלסטלינה (או חומרי יצירה אחרים) את הדבר שהם מודים עליו שיש להם בחיים. צריך לעזור

לילדים לחשוב מה מייצג את הדברים שהם רוצים להודות עליהם, כי לפעמים זה דברים מופשטים כמו

"אהבה של אמא".

לעשות תערוכה של היצירות ולתת זמן לילדים לעבור בין היצירות של כולם.

סיכום, 5 דק':

היום עסקנו בתודה. ראינו שיש לנו דברים בחיים שאנחנו מודים עליהם. זה מאוד חשוב לראות מה אנחנו

מקבלים בחיים ועל מה יש להגיד תודה. במשך השנה הזו נסתכל הרבה פעמים על דברים שאנחנו יכולים

להודות עליהם ונראה שהם רבים וטובים.

**פעילות 5 - אינטליגנציות**

מטרת הפעילות: חשיפה לנושא השנתי באמצעות כך שהחניכים יכירו את סוגי האינטליגנציה השונים

ויבחנו בעצמם איזו אינטליגנציה יש להם.

עזרים:

רשימת דברים לשכנוע, לחשוב על קטע ולרשום על הלוח, חידות של גפרורים, להדפיס 2 מפות

של ארץ ישראל- אחת עם מקומות ואחת בלי, חידות בציורים, רשימת שירים וצלילים

#בכל אינטליגנציה יש כמה משימות-אפשר לבחור רק משימה אחת/ להוסיף לפי הזמן

המתאים ולפי סוג הקבוצה. בנוסף אפשר לעשות משימה ואז הסבר על האינטליגנציה

ולקשר אותה למשימה/ לעשות את כל המשימות ואת ההסבר של כל אינטליגנציה והקישור

למשימה בסוף בסיכום, שוב לפי סוג הקבוצה והרצון של המדריך.ה.

פתיחה (10 דקות):

מסבירים לחניכים מהי אינטליגנציה:" אינטליגנציה היא מכלול הכישורים שבאמצעותם ניתן

לפתור בעיות הדורשות חשיבה בצורה יעילה". להסביר לחניכים שלכל אחד ואחת מאתנו יש

כישרון במשהו- אחד טוב בלצייר ואחר טוב בלפתור בעיות בחשבון,אינטליגנציה היא המכלול של

כל הכישרונות האלו.

גוף (30 דקות):

מציגים לחניכים את סוגי האינטליגנציות השונות בעזרת משחקים שקשורים והסבר בסוף כל

משחק (כמובן שלהסביר ברמה שלהם).

אינטליגנציה לשונית:

1 .משחקים איש תלוי- במשחק זה ילד אחד בוחר מילה מסוימת

ומצייר על הלוח קווים כמספר האותיות במילה. שאר הילדים צריכים להגיד שמות של אותיות

עד שהם מגלים את המילה שנבחרה.

2 .בוחרים נציג מהקבוצה ומבקשים ממנו לשכנע את החניכים האחרים לעשות משהו (שאני

אגיד לו מראש).

3.לכתוב לחניכים קטע על הלוח ולהחסיר מילים ולתת להם להשלים לפי איך שהם חושבים.

4 .חידות בציורים והם צריכים לנחש את המילה.

בסוף המשחקים נסביר לחניכים מהי אינטליגנציה לשונית- שהיא היכולת להבין משפטים

ומילים, להיות רגישים לדקויות של משמעות , לצלילים של מילים. להיות בעל כושר שכנוע,

כושר הסבר ויכולת כתיבה.

אינטליגנציה לוגית- מתמטית:

מביאים לחניכים חידות של גפרורים או בחשבון לרמה שלהם והם יצטרכו לפתור.

הסבר על האינטליגנציה: היכולת להבין סמלים, להציבם בשרשרת ולעשות פעולות חשבון

שונות. היא היכולת לחשב בעיות במהירות.

אינטליגנציה מרחבית:

1 .מביאים לחניכים מפה של ארץ ישראל עם כל המקומות והם צריכים להסתכל עליה למשך 2

דקות. לאחר מכן מביאים להם מפה ריקה והם צריכים לכתוב כמה שיותר מקומות שהם זוכרים/

מכירים.

2 .מביאים לכמה חניכים דף בצורת ריבוע , שהריבוע הזה מחולק לכמה משולשים . החניכים

צריכים לגזור את המשולשים לפי הקווים ואז להרכיב את הצורה המקורית מחדש.

הסבר על האינטליגנציה המרחבית: היכולת לתפוס את העולם החזותי- מרחבי בצורה מדויקת.

היכולת לבצע עיבודים, שינויים והתאמות בתפיסה החזותית, היכולת לשחזר, לדמיין ולתפעל

חלקים מהעולם החזותי מבלי לראות אותם בפועל, היכולת להבין מפות ורישומים גאומטריים,

לנווט ולהימצא במרחב.

אינטליגנציה מוזיקלית:

1.משמעים לחניכים התחלות של שירים והם צריכים לנחש את השיר.

2 .להשמיע לחניכים כל מני צלילים של דברים (למשל- דלת שנפתחת אז יש חריקה, ציפור,

קולות של גשם וכו') והם צריכים לנחש.

הסבר על אינטליגנציה מוזיקלית: היכולת לזהות רכיבי יסוד במוזיקה וצורות מוזיקליות.

היכולת להבין מסרים שמועברים באמצאות המוזיקה.

סיכום (5 דקות):

לכל אחד ואחת מאתנו יש תחום מסוים שבו אנחנו טובים מאוד. היה מישהו שקוראים לו גרנדר

והוא מצא שיש 8 סוגים של אינטליגנציות (תחומים) בעולם שאנחנו יכולים להיות טובים בהם

היום למדנו על 4 מהם . יש כאלה שמאוד טובים בשפה , הם מבינים משפטים ומילים בעברית

בצורה טובה , יש להם רגישות לדקויות לשוניות , והם מאוד טובים בלהביע את עצמם בעזרת

מילים – כמו שעשינו עם המשימה של החידות בציורים . יש כאלה שיש להם מוח מתמטי , הם

יצירתיים והמוח שלהם יכול לזהות תבניות , ורצפים של מספרים והם מבינים איך המספרים האלה

קשורים אחד לשני- כמו שעשינו עם החידה על הלוח.

יש כאלה שיש להם יכולת להבין איך כל דבר מוחשי (פיזי) עובד בעולם . הם יכולים לראות

חלקים של משהו מסוים ולהבין איך הדבר הזה אמור לעבוד , כמו המשימה עם המפה והעפרונות.

ויש כאלה שנקודת החוזק שלהם היא דווקא בפן המוזיקלי . הם יודעים לזהות צלילים , טונים ,

מקצבים . הם יכולים לשמוע מנגינה מסוימת ולדעת איך לחזור עליה-כמו המשימה שהייתם

צריכים לזהות שירים לפי הצלילים של השיר.

בפעילות הבאה נלמד על 4 הסוגים האחרים של האינטליגנציה , ואז תוכלו להבין יותר טוב מהי

האינטליגנציה שלכם.

**פעילות 6 - אינטליגנציות המשך**

מטרת הפעילות: החניכים יכירו את סוגי האינטליגנציה השונים ויבחנו בעצמם איזו אינטליגנציה

יש להם.

מהלך הפעילות:

#בכל אינטליגנציה יש כמה משימות-אפשר לבחור רק משימה אחת/ להוסיף לפי הזמן

המתאים ולפי סוג הקבוצה. בנוסף אפשר לעשות משימה ואז הסבר על האינטליגנציה

ולקשר אותה למשימה/ לעשות את כל המשימות ואת ההסבר של כל אינטליגנציה והקישור

למשימה בסוף בסיכום, שוב לפי סוג הקבוצה והרצון של המדריך.ה.

פתיחה (5 דקות):

מזכירים לחניכים על מה הייתה הפעילות הקודמת ועל איזה סוגי אינטליגנציה למדנו, להגיד להם

שעכשיו נמשיך ללמוד על עוד סוגים ובסוף הפעילות כל אחד יבחן בעצמו את סוג האינטליגנציה

שיש לו.

גוף (30 דקות):

אינטליגנציה גופנית- תנועתית:

1 .משחקים עם החניכים מרוץ שליחים כל פעם הם צריכים לעשות משהו שונה- לדלג, ללכת על

4 ,בקפיצות צפרדע וכו'...

2 .מביאים לחניכים עפרון- הם צריכים לשים אותו על גב כף היד שלהם, להקפיץ אותו ולנסות

לתפוס אותו. אם הם מצליחים אז שני עפרונות וכן הלאה...

3 .לתת לחניכים לעשות משימות כשהם לא יכולים להשתמש באחד מהאיברים שלהם (בלי ידיים,

רגליים, לעצום עניים וכו').

הסבר על האינטליגנציה: היכולת לשלוט בתנועות הגוף בצורה מיומנת מובחנת ומבוקרת על

מנת להביע מסרים שונים. אינטליגנציה זו כוללת שליטה בגוף ובאבריו, רגישות לשפת הגוף

וטיפול מיומן בחפצים בעזרת אברי הגוף.

אינטליגנציה נטורליסטית:

לתת לחניכים כל מני תמונות של חיות, פרחים, תסמינים של עונות השנה- והם צריכים לנחש.

הסבר על האינטליגנציה: יכולת התמודדות עם איתני הטבע ותופעות הטבע, יכולת לקרוא את

הסביבה ולהתנהל על פיה.

אינטליגנציה תוך אישית- המדריך.ה מדפיס.ה כמה אימוג'ים (פרצופים) בדפים ומפזרת אותם

על הרצפה . כל אימוג'י הוא רגש מסוים (מחייך, צוחק, בוכה וכו') . המדריך.ה מקריא.ה לחניכים

כל מני סיטואציות והם צריכים ללכת לאימוג'י של הרגש שהם חושבים שהם ירגישו אם זה היה

קורה להם . בנוסף לכך יהיה גם אימוג'י שמראה חוסר ידיעה – אם החניך לא יודע איך הוא היה

מרגיש.

דוגמאות לסיטואציות:

- מישהו הפיל לי את התיק לרצפה.

- חבר/ה מאוד פגע/ה בי.

- אמא טסה לשבוע , ואני לא אראה אותה.

- עשו על חבר שלי חרם בכיתה.

הסבר על אינטליגנציה תוך אישית: להכיר את הרגשות שלי- לדעת מתי שמעצבנים אותי אני

כועס וכו'.

אינטליגנציה בין אישית- על הרצפה מפוזרות 3 אופציות : בוחר לגשת, בוחר להתרחק , לא

בוחר.

המדריך.ה מקריא.ה להם סיטואציות על אנשים אחרים , והם צריכים לבחור אם הם היו מגיבים,

ואם כן אז איך (אם הוא בוחר לגשת אז מה להגיד ?, ואם הוא לא אז למה ?.

למשל: למשה יש בעיית עצבים , כשהוא מתעצבן הוא הופך כיסא ומגיב בחוסר פרופורציות למה

שקרה . עכשיו ראיתי את משה מתעצבן ומחפש מה להרוס בבית נוער , מה אני עושה ?

הסבר על האינטליגנציה: היכולת לזהות את מצב רוחם של אנשים מסביבי- להיות רגישים

לזולת.

סיכום ביניים (10 דקות):

היום למדנו על 4 סוגי האינטליגנציה האחרים , ככה אתם יכולים לדעת מהן נקודות החוזקה שלכם

, במה אתם טובים .

יכול להיות שאתם מסוג האנשים שיכולים לשלוט בגוף שלהם בצורה טובה , הם יכולים להביע

אתם עצמם באמצעות תנועות גוף . יש להם שיווי משקל טוב , מהירות והם יכולים לטפל טוב

בחפצים באמצעות אברי הגוף- כמו במשימה עם העפרונות שהייתם צריכים להיות מהירים

ומדויקים על מנת לתפוס את כל העפרונות.

ויכול להיות שאתם מסוג האנשים שמכירים את עצמם מאוד טוב , הם יודעים בדיוק מתי הם

עצבניים ומה ירגיע אותם , יש להם מודעות עצמית גבוהה לדברים שהם טובים בהם ולאלה

שפחות , הם מבינים מתי ולמה הם עושים דברים מסוימים- כמו שבחרתם איזה סמיילי תרגישו אם

היו קורים לכם כל מני דברים .

או שאולי מסוג האנשים שיודעים לזהות מאוד טוב רגשות של אנשים אחרים. הם יודעים

בדיוק מתי בן אדם אחר עצוב /מבואס /עצבני והם יודעים בדיוק איך לגשת אליו ולעודד אותו,

או לדעת בדיוק מתי לעזוב אותו לבד.

או שאתם מאוד מחוברים לטבע ואתם כמו אנשים שיודעים לזהות חיות , צמחים ודרכי

התמודדות עם איתני הטבע. הם אנשים שיודעים לקרוא את הסביבה הטבעית שלהם ולפעול על

פיה- כמו בקבוצות שהתחלקתם אליהן והייתם צריכים לזהות כמה שיותר חיות וצמחים.

\*לשאול את החניכים איזה אינטליגנציה הם חושבים שזיהו בעצמם בעקבות הפעילויות שהיו?

לעשות סבב שכל אחד אומר...

לסיכום הפעילות: חיבור האינטליגנציות לנושא השנתי של לתת ולקבל-כל אחד מאתנו טוב

במשהו (אינטליגנציה לשונית, מרחבית ,מוזיקלית וכו'..). השנה כל חניך.ה יראה במה הוא טוב,

מה יש לי לתת לכיתה, השכבה או הבת נוער שלי על ידי הכישרונות והיכולות המיוחדות לי.

**פעילות 7 - שאיפות וחלומות**

מטרת הפעילות:

1 .החניכים יכירו את המושג רצון, תחום עניין, שאיפה וחלום.

2.החניכים יפתחו מודעות לרצונותיהם ותחומי העניין שלהם, שאיפות וחלומות.

3.החניכים יבינו אילו תחומים יוצרים אצלם סקרנות ועניין ומהווים מוטיבציה לפעולה.

מהלך הפעילות:

עזרים:

דף "הרצונות והחלומות שלי " כמספר החניכים, משפטים למשחק הכיסאות,כדור

פתיחה (15 דקות):

חלק ראשון: - "מי אני ומה אני אוהב".

משחק 1 :החניכים עומדים במעגל: וכל חניך אומר את השם שלו ומשהו שהוא אוהב לעשות, על

פי סבב. כל חניך חוזר על מה שחברו מצד ימין אמר שהוא אוהב לעשות ומוסיף את עצמו. ניתן

להוסיף מסירת כדור או העברת חפץ בין החניכים, בין האמירות.

משחק 2 :יושבים במעגל, כל אחד יושב על כיסא. בחרו מתנדב אחד שיעמוד במרכז המעגל

והוציאו את כסאו מהמעגל. (במצב זה חסר כיסא אחד - יש כיסא אחד פחות ממספר המשתתפים).

הסבירו לחניכים שבכל פעם תכריזו על משפט. מי שהמשפט נכון לגביהם צריכים להחליף

במקומותיהם ולתפוס כיסא אחר. מטרת המשתתף העומד במרכז המעגל היא לתפוס כיסא פנוי

בזמן ההחלפה. מי שנשאר ללא כיסא, מנסה את מזלו בסיבוב ההחלפות הבא.

\*במידה והמשחק קשה מדי, אפשר לבצע את ההחלפות ללא מתנדב באמצע המעגל או לעשות

שימוש במילה אחת במקום משפט.

משפטים:

כל מי שאוהב לאכול, כל מי שאוהב להכין אוכל, כל מי שאוהב לראות טלוויזיה, כל מי שאוהב

לראות סרטים, כל מי שרוצה להשתתף בתוכנית טלוויזיה, כל מי שאוהב בעלי חיים, כל מי שיש

לו בבית בעל חיים, כל מי שהיה רוצה לטפל בבעלי חיים/להיות וטרינר, כל מי שרוצה לשחק

במחשב/בטלפון ,כל מי שהיה רוצה לפתח אפליקציה/משחקי מחשב, כל מי שאוהב לטייל, כל מי

שחולם לטוס לחוץ לארץ, כל מי שאוהב לשחק במשחקי ספורט, כל מי שהיה רוצה להיות

במשחק, כל מי שאוהב לצייר/ליצור אמנות, כל מי שרוצה להיות בחוג אמנות, כל מי שאוהב

לקרוא, כל מי שרוצה להיות בתנועת נוער, כל מי שאוהב לשיר/לשמוע מוסיקה, כל מי שהיה

רוצה להופיע בפני אחרים, וכו'....

בסוף המשחק שואלים את החניכים: מה למדנו אחד על השני במשחק הזה? מה היה המכנה

המשותף בין המשפטים שאמרתי? מה הם מסמלים? להסביר שהמשפטים עסקו בתחומי עניין,

רצונות וחלומות.

גוף (25 דקות):

הרצונות והחלומות שלי

יצירה אישית: מחלקים לחניכים דף שרשום עליו "הרצונות והחלומות שלי". על הרצפה/שולחן

יהיו צבעים, מגזינים, תמונות, מדבקות וחומרי יצירה נוספים. החניכים צריכים להכין דף המייצג

את עצמם, את הדברים שהם אוהבים לעשות ואת הרצונות והחלומות שלהם. (אפשר לבקש

מהילדים כמה ימים לפני הפעילות להביא תמונה של עצמם, ולהדביק אותה במרכז הדף(. להקדיש

זמן ליצירה, לעבור ביניהם ולעזור להם בביצוע. בסוף הפעילות אפשר לתלות את הדף בכיתה

/ייקחו לבית לפי רצון המדריך.ה.

סיכום (5 דקות):

לכל אחד מאתנו יש תחומי עניין ודברים שאנחנו אוהבים לעשות. לכל אחד יש גם רצונות

ושאיפות אותם הם רוצים להשיג ולהגשים. לפעמים זה קשור לדברים שאנחנו אוהבים לעשות

היום ולפעמים זה נוגע לתחומים אחרים. תחומי העניין שלנו והדברים שאנחנו אוהבים מניעים

אותנו לפעולה וגורמים לנו הנאה וסיפוק, לכן כדאי להכיר בהם ולחזק אותם. לכל אחד יש את

הכוח להצליח להשיג את הרצונות והשאיפות שלו. אפשר לקשר את התוכן למערכים הבאים/

הנושא השנתי – בפעילויות הבאות נדבר על הכוחות והדברים החזקים של כל אחד מכם ועל מה

שיש בכל אחד מכם שיכול לעזור לו להגשים את הרצונות שלו.